XO พุ่ง 14% ทำจุดสูงสุดใหม่ รับผลงาน Q1 โตเท่าตัว โบรกฯ ปรับเป้ากำไรปี 64-66 เพิ่ม
XO พุ่ง 14% ทำจุดสูงสุดใหม่ รับผลงาน Q1 โตเท่าตัว โบรกฯ ปรับเป้ากำไรปี 64-66 เพิ่ม ล่าสุดอยู่ที่ 17.80 บาท บวก 2.20 บาท หรือ 14.10% มูลค่าซื้อขาย 285.14 ล้านบาท
XO พุ่ง 14% ทำจุดสูงสุดใหม่ รับผลงาน Q1 โตเท่าตัว โบรกฯ ปรับเป้ากำไรปี 64-66 เพิ่ม ล่าสุดอยู่ที่ 17.80 บาท บวก 2.20 บาท หรือ 14.10% มูลค่าซื้อขาย 285.14 ล้านบาท
17 พ.ค. 2564

ผู้สื่อข่าวรายงานว่า ราคาหุ้น บริษัท เอ็กโซติค ฟู้ด จำกัด (มหาชน) หรือ XO ล่าสุด  ณ เวลา 11.15 น. อยู่ที่ 17.80 บาท บวก 2.20 บาท หรือ 14.10% สูงสุดที่ 18.30 บาท ต่ำสุดที่ 15.70 บาท ด้วยมูลค่าซื้อขาย 285.14 ล้านบาท

ทั้งนี้ ราคาหุ้น XO ปรับตัวขึ้นสูงสุดนับตั้งตั้งแต่เข้าซื้อขายในตลาดหลักทรัพย์ฯ เมื่อวันที่ 25 ส.ค.2557 หลังราคางานผลการดำเนินงานไตรมาส 1/64 มีกำไร 104.85 ล้านบาท เพิ่มขึ้น 122% จากช่วงเดียวกันของปีก่อนที่มีกำไร 47.31 ล้านบาท โดยผลการดำเนินงานเพิ่มขึ้นเนื่องจากบริษัทมีรายได้จากการขายสินค้าสำหรับ 1/2564 จำนวน 351.54 ล้านบาท เพิ่มจากงวดเดียวกันของปีก่อนอยู่ที่ 79.08 ล้านบาท คิดเป็นร้อยละ 29.02 เนื่องจากการเพิ่มของปริมาณการขายสินค้าในกลุ่มซอสปรุงรสและน้ำจิ้มต่างๆ ในทวีปยุโรป
ด้าน บล.โนมูระ พัฒนสิน ระบุในบทวิเคราะห์ (17 พ.ค.) ว่า XO กำไรไตรมาส 1/64 ทำ All Time High และสูงกว่าตลาดคาด 10% ที่ 105 ล้านบาท แนะนำ “ซื้อเก็งกำไร” ราคาเป้าหมายปี 2564 ใหม่ที่ 17.8 บาท
ทั้งนี้ได้ปรับประมาณการกำไรปี 254-2566 ขึ้นเฉลี่ย 15% โดยกำไรใหม่ปี 2564 อยู่ที่ 379 ล้านบาท เพิ่มขึ้น 19% เมื่อเทียบจากปีก่อน สำหรับงวดถัดไปมองกำไรอ่อนตัวเล็กน้อยเมื่อเทียบจากไตรมาส 1/64 แต่ยังเป็นระดับที่สูงและเติบโตเล็กน้อยเมื่อเทียบจากปีก่อน จากฐานเปรียบเทียบปีก่อนที่สูง ขณะที่ในระยะกลางยาวยังมองบวกต่อพฤติกรรมการประกอบอาหารเองในยุโรป รวมถึง ยุโรปกระจายวัคซีนได้เร็ว หนุนกำลังซื้อทยอยฟื้นตัว